# कथानक पहले निर्धारित करना पड़ता है। जो लिखना है जब उसकी ख़बर ही नहीं तो नॉवल कैसे वजूद में आएगा। रोटी बनानी हो तो पहले आटा तो गूँधना पड़ता है न! वस्तुतः लेखक की सारी मेहनत ये निर्धारित करने में ही लगती है कि उसकी लिखी कहानी ने क्या रूख अख़्तियार करना है और क्या अंतिम रूप लेना है। कहने का तात्पर्य ये है कि मेरी टाइप के उपन्यास लेखन में execution के मुक़ाबले में planning का महत्व ज़्यादा है। बहुत सी बातें होती हैं जो लेखक को कहानी के दौरान सूझती हैं लेकिन वो ऐसे नहीं होतीं की मूल कथा का हुलिया ही बदल दें। यानी तवे पर पड़ी रोटी पराँठा तो बन सकती है, पूरी नहीं बन सकती।